o
PATRICIA KING ― IKUINEN RAKKAUS Kuinka vastaanottaa ihmeitä
Tervetuloa katsomaan Ikuista rakkautta. Olen Patricia King.
Tänään puhumme ihmeistä. Tarvitsetko ihmeen?
Haluatko tietää, miten ihmeen voi saada?
Se on mahdollista. Sanassa luvataan niin.
Vieraanamme on alan asiantuntija, tri Christian Harfouche.
Mukavaa, että tulit. - Ilo on minun puolellani, sisar Patricia.
On etuoikeus saada sinut vieraaksi.
Sinä ja tiimisi olette tehneet ihmeitä kaikkialla maailmassa.
Olit kanssamme kokouksessa eilen illalla. Huone täyttyi ihmeistä.
Ihmisille tapahtui ihmeitä, joista emme ole vielä kuulleet.
Olemme iloisia siitä, että olet täällä. - Tunsin olevani kotona.
Koin, että voitelulle oli kysyntää. Työsi on yliluonnollisuusmagneetti.
Se luo ilmapiirin. Tällä ohjelmalla on uskomaton nimi, Ikuinen rakkaus.
Siitä Jumalassa on kyse, ja silloin ihmeitä tapahtuu.
Ihmeet ilmentävät Jumalan rakkautta. - Aivan.
Olen juuri lukenut kirjasi "How to receive a miracle". Pidin siitä.
Sen sisältämä oppi on niin eheää.
Kirjan alussa puhut siitä, että olemme matkalla.
Emme vain pysy paikoillamme.
Olemme matkalla Jumalan kanssa. Kuljemme kirkkaudesta kirkkauteen.
Osumme kalvoihin, kun olemme menossa uudelle tasolle.
Uskon, että monet katsojat ovat valmiita siihen.
Kertoisitko, mitä Herra näytti sinulle tästä?
Asiaan liittyy kaikenlaista. Kirjan lopussa -
opetetaan näkemään paremmin.
Olen huomannut palvelutyössäni, sisar Patricia, -
että Hengen lahjojen virtauksessa on eri tasoja.
Herra kutsuu meidät johonkin tehtävään.
Teimmepä mitä tahansa, tärkein kutsumuksemme on loistaa Hänelle.
Tehtävämme on sidoksissa auktoriteettiimme, oikeuksiimme -
Jumalan lapsina. Saamme auktoriteetin Hänen nimessään.
Pietari lupasi, että saamme Pyhän Hengen lahjan.
Uskova saa voimaa taivaasta.
Hänestä tulee epätavallinen tai yliluonnollinen.
Voimme tehdä enemmän kuin ihmisinä voisimme.
Minä ja vaimoni Robin olemme olemme kasvaneet Jumalan armosta -
kirkkaudesta kirkkauteen. Ja kasvamme edelleen.
Haluamme oppia loputtomasti lisää Jumalasta.
Kun Herra kutsui minut profeetaksi vuonna 1981, olin tehnyt -
palvelutyötä Herran voimassa Luuk. 4:18:n mukaisesti.
Olin saanut voitelun saarnaamiseen.
Näin, kuinka ihmiset kääntyivät ja pelastuivat.
Mutta himoitsin Herran voimaa. Vuonna 1981 Herra sanoi -
avaavansa minulle tiedon ja viisauden sanat, -
kielillä puhumisen ja tulkitsemisen profetian sekä -
henkien erottamisen armolahjat.
Ne alkoivat toimia tunnin sisällä siitä, kun heräsin ilmestyksestä.
Se oli uskomatonta. Koko 1980-luvun -
elimme profetaalisuudessa. On hienoa nähdä tulevaisuuteen.
On myös hienoa, kun Jumala avaa ihmisen elämää niin, -
että voimme auttaa häntä paranemaan.
Useimmat sen ajan ihmeet olivat tiedon sanoja ja viisauden sanoja.
Ihmiset paranivat parantumattomista sairauksista.
Upeaa. Olet perustanut instituutin, joka antaa yli 400 tuntia opetusta.
Lisätietoa saa nettisivuiltasi. Opetat, kuinka ihmeitä tehdään -
ja kuinka otetaan lahjat ja yliluonnollinen vastaan niin, -
että koko seurakunta voi tehdä sen, mistä Herra on kertonut sinulle.
Tätä Herra haluaa meiltä. Päämäärämme on, -
että kokoaikaisia ihmeiden- tekijöitä olisi 400 000.
Jotta se voisi toteutua, on saavutettava vielä paljon ihmisiä.
Palvelutyösi on saavuttanut jo satojatuhansia ihmisiä.
Kirjassasi käsitellään voitelua. Kerrot, että -
voitelu on ihmeiden katalysaattori.
Kerroit, että meillä on voitelu ja että voimme toimia voitelussa.
Voitko kertoa katsojille, mitä voitelu on?
Mistä he tietävät, että heillä on voitelu? Kuinka voitelu vapautuu?
Esitit ihmisten puolesta kolme kysymystä.
Mainitsin jo sisäisestä voitelusta, josta Johannes puhuu.
Tunnemme sen. Hän, joka tietää, on meissä.
Kun tapaamme ihmisiä, joilla on sama näky, päämäärä, nälkä, -
me vain tiedämme sen. Sitten on yllämme oleva voitelu.
Sana voitelu tulee öljyämisestä.
Kristus on Herran Voideltu, mutta Hän antoi -
oman luontonsa ja kykynsä meille hyvyydessään ja armossaan.
Yliluonnollisia ominaisuuksiaan, jotta voimme tehdä Hänen työtään.
Yllämme oleva voitelu on kuin meihin voideltaisiin -
aurinkovoidetta tai öljyä.
Joskus voitelu voi olla kokouksien yllä.
Tunsitko eilen, miten Herra oli läsnä voimallisena?
Kaiken ja kaikkien yllä oli voitelu.
Se oli ykseyttä. Tätä kadehdin sinulta.
Teet niin paljon sen hyväksi, että kaikenlaiset ihmiset, -
miehet ja naiset, huolimatta iästä ja koulutuksesta, -
tulisivat sille paikalle, missä Herra sanoo, että -
heidät kaikki on hyväksytty.
Mikään ei ole mahdotonta, kun kaikki voidellaan.
Toistan usein Herran sanoja. Voitelu on toimintaa varten.
Jumala voiteli Jeesuksen Pyhällä Hengellä ja voimalla.
Hän kulki ympäriinsä tehden hyvää ja parantaen kaikki, -
sillä Jumala oli Hänen kanssaan. Olemme niin kiitollisia siitä, -
että Hänen läsnäolonsa on kanssamme. Kuten nytkin.
Meidän on kuitenkin ajateltava myös muuta kuin omaa iloamme.
Meidän on vietävä jotain Herralta tarvitsevaan maailmaan.
Voitelu on toimintaa varten. - Jeesus sanoi:
"Lahjaksi olette saaneet. Lahjaksi antakaa."
"Sillä Jumala rakasti maailmaa ja antoi ...."
Me annamme, koska olemme kuin Hän.
Aivan. Ikuinen rakkaus antoi ainokaisen Poikansa, -
jotta parantuisimme kaikista vaivoistamme ja saisimme kokea -
jokaisen ihmeen, jota tarvitsemme. Vuonna 1988 Herra sanoi minulle: -
"Miksi näemme enemmän ilmestyksen kuin voiman lahjoja?"
Vastasin: "En tiedä." Hän alkoi opettaa minulle -
parantamisen armolahjasta ja vahvasta uskosta.
Siihen kirkkauteen olemme kaikki astumassa nyt.
Olen varma, että haluaisitte saman voitelun kuin Jeesuksella oli.
Hänet voideltiin Pyhällä Hengellä ja voimalla.
Haluaisitte parantaa sairaita ja perkeleen valtaan joutuneita.
Sama voitelu on sisällänne. Ja yllänne. Tri Harfouche tulee -
kertomaan siitä lisää. Hän rukoilee puolestanne, ja saatte voitelun.
Ette vain koe ihmettä vaan teette ihmeitä. Jatkamme aivan kohta.
Tilaa Christian Harfouche -pakettimme.
Ala kulkea Herran voimassa.
Nämä kaksi kirjaa auttavat siinä.
Soita ruudulla näkyvään numeroon ja tilaa paketti.
Tai tilaa se netistä osoitteesta xpministries.com
Olemme puhuneet voitelusta.
Kaikki voivat saada ihmeen, koska Hengen -
voima asuu meissä. Voimme myös tehdä ihmeitä.
"Sillä teidän sisältänne virtaavat elävät vedet."
Opeta meille, miten voimme ottaa ihmeen vastaan.
Ihmeitä tekevät teot tai Jumalan tekemiset, -
kaikki Raamatussa, mihin liittyy ihme, -
kuten Punaisen meren halkaiseminen tai Eenokin taivaaseennousu, -
parantamisen armolahja, ihmeiden tekeminen ym. ovat Jumalan -
luonteenpiirteitä ja osoitus Hänen rakkaudestaan ihmisiä kohtaan.
Hän antoi Poikansa. Kun tiedän tuon ja tiedän, että se on -
annettu minulle, nostan vain käteni ylös, ylistän ja kiitän Jumalaa.
Otan vastaan sen, mitä Hän rakkaudessaan antaa.
Ikuinen rakkaus sisältää Jumalan teot.
Olen siis valmis vastaanottamaan.
Ihmiset usein ponnistelevat saadakseen ihmeen.
Heti, kun alkaa ponnistella ja pinnistellä, -
ei enää näe Jumalan armoa eikä ole valmis vastaanottamaan.
Se voi olla yksi avain.
Minä palvon, näen Jumalan hyvyyden, olen valmis vastaanottamaan.
Aivan totta.
Menneet kokemuksemme saattoivat vaikuttaa asiaan.
Emme tienneet, että kaikki ihmeet ovat ihan luonnollisia Herrassa.
Ne ovat luonnollisia.
Niin ovat. Kun ponnistellaan, ihminen tuntee alitajuisesti, -
että jotakin poikkeuksellista tapahtuu.
Kun antautuu, on samaa mieltä siitä, -
että tarvitsee joka päivä leipää -
mannaa taivaasta elääkseen.
Tarvitsen voimaa jaksaakseni fyysisesti.
Mooses oli 120-vuotias, mutta oli vahva eikä hänellä ollut ryppyjä.
Hän loisti Jumalan kirkkautta, -
Hän näki palavan pensaan, eikä se kulunut.
Uskon, että seurakunta on astumassa siihen.
Näemme, että Herrassa meillä on tapaaminen jatkuvuuden kanssa.
Saamme vastaanottaa Jumalan huolenpitoa. Ponnistelu loppuu.
Alamme ottaa vastaan. - Siitä tulee helpompaa, lapsenkaltaista uskoa.
Ihmiset ovat monesti kertoneet kokemistaan ihmeistä.
He ovat olleet sairaita ja kokeneet parantumisen. Oireet ovat poissa.
Oireet ovat palanneet tuntien, päivien tai kuukausien kuluttua.
He sanovat kadottaneensa ihmeensä. Kuinka ihmeen voi säilyttää?
Hyvä kysymys, sisar Patricia.
Ihmeiden parissa työskennelleet pioneerit ovat sanoneet, -
että kehittyneestä lääketieteestämme huolimatta -
diagnoosit ovat usein sivistyneitä arvauksia.
Vaikka lääkärikunta onkin hieno asia, -
meillä on näkymätön vihollinen.
Vihollisemme on valehtelija ja silmänkääntäjä.
Kun saan ihmeeni Herralta ja oireet yrittävät palata, -
vihollinen koputtaa oveen. Se yrittää saada minut -
hyväksymään saman diagnoosin. Todellisuudessa voin sanoa: -
"Ei. Minut on parannettu. En ota sairautta vastaan."
"Sano vain ei" on uusi yliluonnollinen alku.
Ihmeiden ilmapiirin ympärille muodostuu suojakotelo.
Luen sanaa, rukoilen. Annan ihmisten rohkaista itseäni.
Lähden niiden luota, jotka kritisoivat tehtävääni -
ja terveyttäni. Se on näin helppoa.
Kun pysyy totuudessa ja tuntee totuuden, -
totuus vapauttaa ja pitää vapaana.
Täytyy vain keskittyä totuuteen.
Muistelen elämääni vuosia sitten, ennen uskoontuloa.
Kärsin hyvin vaikeasta masennuksesta.
Vuonna 1980 paranin siitä. Herra näytti minulle näyn.
Näyssä postinkantaja tuli tuomaan minulle kotiin pakettia.
Paketti oli Luciferilta. Muistan, että näin sen nimen paketissa.
Paketti oli osoitettu minulle. Se sisälsi masennuksen.
Näyssä postinkantaja koputti ovelle, ja avasin sen.
Hän kysyi: "Kuittaisitteko paketin?" Sanoin "ei".
Kirjoitin paketin päälle "Palautetaan lähettäjälle."
Joskus on tehtävä niin.
Jumala näytti, kuinka päästä eroon depression oireista.
En ole enää ollut masentunut. Jouduin taistelemaan kiusauksia -
vastaan, mutta tiesin, mitä tehdä. Palautin depression lähettäjälle.
Se ei ole minun depressioni, vaan paholaisen.
Niin on. Kutsun sitä Jumalan suojakoteloksi.
Meillä on Herrassa yliluonnollinen suojakilpi.
Ympäri maailmaa tapahtuu voimallisia asioita.
Tri Lester Sumrall lähetettiin Filippiineiltä Amerikkaan, -
koska monia ihmisiä vastaan hyökättiin tunne-elämän alueella.
Oli masennusta ja ihmissuhdeongelmia.
Herran yliluonnollinen läsnäolo ei ole vain rauhaa. Paavali sanoi:
"Säilytä se hyvä, mikä sinulle on uskottu, Pyhän Hengen kautta, -
joka meissä asuu." Haluan siunata teitä.
Mitä ihmeellistä, yliluonnollista rakkautta Jumala antaakaan meille.
Elämme maailmassa, mutta emme ole maailmasta.
Masennuksen, painostuksen, pelon, ahdistuksen, riidan ja vihan -
henget yrittävät tulla elämäämme ja vahingoittaa meitä.
Niillä ei ole mitään sijaa hengessämme.
Olette nyt Jumalan huoneessa riippumatta siitä, missä maassa -
tai kaupungissa olette. Olette kirkkauden suojassa, -
jonka Herra on laskenut tämän palvelutyön ylle, -
ja joka on täällä minun ja Patrician luona.
Suojakuori ei ole pakoa todellisuudesta, -
vaan jotta olisimme maailmassa, emme maailmasta.
Hän antaa meille jalon riemuvoiton.
Kun vihollisen lähettämä rutto tulee ovelle, sen on mentävä pois.
Kun ovelle koputetaan, älkää allekirjoittako, -
vaan lähettäkää paketti takaisin lähettäjälle.
Tätä osiota on jäljellä enää vähän. Puhuisitko aiheesta, -
joka tulee usein esille? Mitä tapahtuu, -
kun uskotaan ihmeisiin, mutta tuloksia ei näy?
Ihme myöhästyy.
Mitä teemme odottaessamme ihmettä?
Hyvä kysymys.
Jeesus sanoi: "Eikö päivässä ole kaksitoista hetkeä?"
Olimme vaimoni kanssa vuosia sitten eräässä kokouksessa.
Siellä oli vauva, jonka jalat olivat vääntyneet.
Lääkärit aikoivat oikaista jalat rikkomalla luita.
Rukoilimme vauvan puolesta. Kun vauva pantiin yöksi sänkyyn, -
vanhemmat kuulivat rasahduksia. He näkivät, miten Pyhä Henki -
oikaisi jalat yliluonnollisesti. "Aamulla on ilo vieraana."
On siis aika, jolloin meidän on pidettävä kiinni Jumalan sanasta, -
mutta näyttää siltä, ettei sana ei tule lihaksi.
Vihollinen sanoo silloin usein, ettei Jumala tee mitään, -
mutta 12 yön hetken jälkeen tuli aamu.
Lapsi oli parantunut, koska vanhemmat uskoivat.
Pidämme kiinni Sanasta ja tunnustamme sitä.
Kieltäydymme seuraamasta tunteitamme.
Tiedämme, että Jumala antoi ainoan Poikansa. Jeesus sanoi, -
että Hänen ruumiinsa annetaan edestämme.
Hänen haavojensa kautta me voimme parantua.
Olen kokenut ihmeeni. Oireet ovat valhetta. Jumalan sana on totta.
Minä lepään ja annan ihmeen tapahtua.
Tosiasian ja totuuden välillä on eroa. Tosiasiat ovat ajallisia.
Totuus on ikuista. Perheessäni on haastava tilanne.
Pidämme kiinni Sanasta ja uskomme, että miehelleni tapahtuu ihme.
Olemme innoissamme kunniasta, jonka Jumala saa todistuksemme kautta.
Kun ymmärsimme, minkä asian kanssa painimme, menimme Herran eteen.
Saimme lupauksen: "Hän paranee Jeesuksen haavojen kautta."
Se lupaus on ikuinen. Taivas ja maa katoavat. Jumalan sana ei katoa.
Se lupaus on ikuinen ja kestää kaiken.
Tosiasia on, että oireita on, ja niitä on hoidettava.
Ne on otettava huomioon, mutta me elämme uskossa.
Odotamme ihmeen toteutumista. Totuus on elämämme perusta.
Aivan oikein. Ei pidä koskaan ajatella, -
oli kyse sitten taloudellisista ongelmista, ihmissuhdeongelmista, -
vaelluksestamme tai tosiasioista, että olemme vähemmän kuin mitä -
olemme Herrassa, sillä hyökkäys kohdistuu identiteettiimme.
Kun tiedämme, että olemme sitä, mitä Jumala sanoi, -
voimme tehdä sen, mitä Hän sanoi meidän voivan tehdä.
Elämämme on siitä todisteena, ja Herra saa kaiken kunnian.
Aamen. Kiitos. Pidämme tauon, mutta jatkamme ihan pian.
Haluan, että rukoilet ihmisille voimaa tehdä ihmeitä.
Tilaa Christian Harfouche -pakettimme.
Ala kulkea Herran voimassa.
Nämä kaksi kirjaa auttavat siinä.
Soita ruudulla näkyvään numeroon ja tilaa paketti.
Tai tilaa se netistä osoitteesta xpministries.com
Ihmetteletkö koskaan kertomuksia jättiläisistä, -
langenneiden enkeleiden ja naisten jälkeläisistä?
Kirjassa "Battles of the Elohim" tutkitaan -
jättiläisistä kertovia kirjoituksia.
Soita ruudulla näkyvään numeroon ja tilaa kirja.
Tai tilaa se netistä osoitteesta xpministries.com
Tri Harfouche rukoilee nyt puolestanne.
Olkaa valmiina vastaanottamaan ihme ja voimaa.
Palvele katsojiamme. Lähetä voitelu. Odotan suuria.
Herran sana tuli sydämelleni.
Monet tulevat kokemaan tänään Herran välitöntä läheisyyttä.
Muistatteko, kuinka Jeesus nousi veneeseen?
Vene oli heti vastarannalla. Kun Hän puhui viikunapuulle, -
Opetuslapset ihmettelivät, miten nopeasti puu kuivui.
Tänään monet sairaat tarvitsevat ihmettä.
Joillakin on verenkierto- ongelmia, -
toisilla on lihaskipuja tai ongelmia selkärangan kanssa.
On skolioosia ja nivelreumaa, reumatismia.
Näen sen Pyhän Hengen voimassa.
Näen selkärankanne, läpikäymänne leikkaukset ja kivut.
Kivun on lähdettävä nyt Herran nimessä. Herran teot tulevat.
Ne ovat yllämme nyt.
Ylentäkää sydämenne, nostakaa kätenne. Antautukaa sille, -
mikä on luonnollisesti yliluonnollista, -
Kaikkivaltiaalle, joka on ikuinen rakkaus.
Uskon, että on aika soittaa meille ja lähettää sähköpostia.
Kertokaa Jumalan lapsille, että yllenne tuleva voima ei vain -
kosketa, vaan voitelee toimimaan. Se ajaa ulos kivun hengen.
Se uudistaa kehonne. Jotkut ovat halunneet tanssia Herralle.
Jotkut eivät ole voineet ylistää Herraa. Nyt te voitte ylistää.
Haluan haastaa teidät Jeesuksen nimessä. Tulkaa terveiksi.
Kiitos, että katsoitte ohjelmaamme. Muistakaa, että Jumala rakastaa -
teitä ikuisella rakkaudella. Nähdään ensi jaksossa.
Jumala kohtasi Mooseksen ja puhui hänelle teltassa kuin ystävälle.
Jeesus kuoli Golgatan ristillä. Hän sanoi: "Se on täytetty".
Kansanjoukot antoivat sydämensä Jeesukselle.
Kautta historian Jumala läsnäolo on vieraillut ihmisten luona.
Jeesuksen nimessä, tämän tytön silmät ovat olleet aina kierot.
Nämä Jumalan liikkeet ovat muovanneet aikakautensa kulttuuria.
Kuka avasi sokeiden silmät, sai rammat kävelemään?
Jotakin on tapahtumassa.
Ensi lokakuussa.
Meillä on tilaisuus olla ensimmäinen tällainen yhteisö -
koko kirkkohistoriassa.
Kristuksen salaisuus on niin suuri, ettemme ymmärrä Häntä täysin, -
ennen kuin Hän tulee ja tekee itsensä tunnetuksi.
XP Ministries ja Expected End järjestävät telttakokouksen.
12 puhujaa.
10 päivää.
Suuri teltta.
Hän tulee voittamaan pimeyden seurakuntansa kautta.
The Big Tent -tapahtuma
Helvetin voimat eivät pysäytä tätä Pyhän Hengen vuodatusta.
24.10―2.11.2013
Suomennos: Anna Voionmaa